ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
‘کسان رتھ’ موبائل ایپ لانچ ہونے کے ایک ہفتہ کے اندر ہی بہت زیادہ کامیاب
ایپ پر ڈیڑھ لاکھ سے زیادہ کسانوں اور تاجروں نے اندراج کیا ہے جو اشیائے خوردونوش اور زرعی مصنوعات کی نقل و حمل میں آسانی فراہم کرتا ہے
نئی دہلی،24,- اپریل 2020/ محکمہ زراعت ، امداد باہمی اور کسانوں کی فلاح و بہبود ، حکومت ہند لاک ڈاؤن کی مدت میں کھیتوں کی سطح پر کسانوں اور کاشتکاری کی سرگرمیوں کی سہولت کے لئے متعدد اقدامات کر رہا ہے۔ سرگرمیوں کی تازہ ترین صورت حال کے بارے میں جانکاری ذیل میں دی گئی ہے۔
وزارت زراعت اور کسانوں کی بہبود نے 17.04.2020 کو کسان رتھ نام کا ایک ایپ شروع کیا ہے جو کسانوں اور تاجروں کی زرعی غذائی اجناس  سے لے کر پھلوں اور سبزیوں، تلہنوں، مسالے، ریشے والی فصلیں، پھول، بانس، لٹھے اور ناریل وغیرہ کو پہنچانے کے لئے نقل وحمل کے صحیح نظام کا پتہ لگانے میں مدد کرے گا۔ اب تک اس ایپ پر کل 80،474 کسان اور 70،581 تاجر رجسٹرڈ ہیں۔
مکمل لاک ڈاؤن کی وجہ سے سبھی ہول سیل منڈیوں کو 25.03.2020 کو بند کردیا گیا تھا۔ ہندوستان میں 2587 پرنسپل / مین زرعی مارکیٹس دستیاب ہیں ، جن میں سے 1091 بازار 26.03.2020 کو کام کر رہے تھے۔ 23.04.2020 تک ، 2067 بازاروں کو کام کرنے کے لائق بنایا گیا ہے۔
ایم ایس پی پر دالوں اور تیلوں کی خریداری فی الحال بیس  ریاستوں میں جاری ہے۔ نیفیڈ اور ایف سی آئی کے ذریعہ 1،79،852.21 میٹرک ٹن دلہن اور 1،64،195.14 میٹرک ٹن تلہن کی خریداری ہوئی ہے جس کی قیمت کا اندازہ 1605.43 کروڑ روپئے لگایا گیا ہے اور جس سے 2،05،869 کسانوں کو مستفید کیا گیا ہے۔
موسم گرما کی فصلوں کا بوائی والا علاقہ
چاول: گذشتہ سال کے اسی عرصے کے دوران 25.22 لاکھ ہیکٹر کے مقابلے میں موسم گرما میں چاول کی بوائی والا رقبہ تقریبا 34.73 لاکھ ہیکٹئیر ہے۔
دلہن: پچھلے سال کی اسی مدت کے دوران 3.82 لاکھ ہیکٹئیر کے مقابلے میں دالوں کی بوائی والا علاقہ تقریبا 5.07 لاکھ ہیکٹئیر ہے۔
موٹا اناج: موٹے اناج کے تحت پچھلے سال اسی مدت کے دوران تقریبا 5.47 لاکھ ہیکٹئیر کے مقابلے میں بوائی والا علاقہ 8.55 لاکھ ہیکٹئیر ہے۔
تلہن: تلہن کے تحت پچھلے سال کی اسی مدت کے دوران تقریبا 6.80 لاکھ ہیکٹئیر کے مقابلے میں بوائی والا علاقہ تقریبا 8.73 لاکھ ہیکٹئیر ہے۔
24.04.2020 کو کٹائی کی صورت حال
گیہوں: جیسا کہ ریاستوں نے بتایا ہے کہ مدھیہ پردیش میں گندم کی تقریبا اٹھانوے، ننانوے فیصد فصل کاٹی جا چکی ہے۔ راجستھان میں 90-92٪ ، اترپردیش میں 82-85٪ ، ہریانہ میں 50-55٪ ، پنجاب میں 45-50٪ اور دیگر ریاستوں میں 86-88٪۔ فصل کاٹی جا چکی ہے۔
م ن۔ ن ا۔ ن ر
Uno-2024
(Visitor Counter : 144
ہنر مندی کے فروغ اور صنعت کاری کی وزارت
پردھان منتری نیشنل اپرنٹس شپ میلہ ہندوستان بھر میں 200 مقامات پر منعقد کیا جائے گا
اپرنٹس شپ میلے کے ذریعے آج تک کی گئیں 67,035 اپرنٹس شپ ٹریننگ پیشکش
میلے میں 36+ صنعتیں، 500+ تجارتوں اور 1000+ کاروبار شامل ہوں گے تاکہ ملازمت کے مواقع کو فروغ دیا جا سکے
نئی دہلی،10 جولائی 2022/
ہنر مندی کی ترقی اور انٹرپرینیورشپ کی وزارت 11 جولائی 2022 کو پردھان منتری نیشنل اپرنٹس شپ میلہ منعقد کرے گی، جو کہ وزیر اعظم کے اسکل انڈیا مشن کے ایک حصے کے طور پر کیرئیر کے مواقع اور عملی تربیت کو فروغ دینے میں مدد کرے گا۔ اب تک 188410 درخواست دہندگان نے اپرنٹس شپ میلے میں شرکت کی ہے اور آج تک پلیٹ فارم پر 67,035 اپرنٹس شپ کی پیش کشیں کی گئی ہیں۔ ایک روزہ ایونٹ میں 36 شعبے اور 1000 سے زائد کمپنیاں اور 500 مختلف قسم کی تجارتیں ہوں گی۔ ایم ایس ڈی ای 200 سے زیادہ مقامات پر اس پروگرام کی میزبانی کرے گا، جس سے درخواست دہندگان کو اپرنٹس شپ ٹریننگ کے ذریعے اپنے کیریئر کو تشکیل دینے کا موقع ملے گا۔
حصہ لینے کے لیے امیدواروں کے پاس 5ویں-12ویں جماعت کا پاس سرٹیفکیٹ، مہارت کی تربیت کا سرٹیفکیٹ، ایک آئی آْئی ٹی ڈپلومہ، یا گریجویٹ ڈگری ہونا ضروری ہے۔ مزید برآں، نوجوان اور خواہشمند افرادی قوت 500 سے زیادہ تجارتوں جیسے ویلڈنگ، الیکٹریکل ورک، ہاؤس کیپنگ، بیوٹیشن، مکینک کا کام، اور بہت کچھ میں سے انتخاب کر سکے گی۔ امیدوار نیشنل کونسل فار ووکیشنل ایجوکیشن اینڈ ٹریننگ سے تسلیم شدہ سرٹیفیکیشن بھی حاصل کریں گے، تربیت کے بعد ان کی ملازمت میں بہتری آئے گی۔ اس پروگرام کا بڑا مقصد کمپنیوں کی حوصلہ افزائی کرنا ہے کہ وہ مزید اپرنٹسز کی خدمات حاصل کریں جبکہ آجروں کو تربیت اور عملی مہارتوں کے ذریعے اپنی صلاحیتوں کو دریافت کرنے اور فروغ دینے میں مدد فراہم کرنا ہے۔
پردھان منتری نیشنل اپرنٹس شپ میلے پر اپنے خیالات کا اظہار کرتے ہوئے، سکریٹری، ہنر مندی کی ترقی اور انٹرپرینیورشپ کی وزارت، جناب راجیش اگروال نے کہا، "ہمیں امید ہے کہ اپرنٹس شپ میلہ ملک بھر کے باصلاحیت افراد کے لیے ملازمت کے اضافی مواقع فراہم کرے گا۔ اگرچہ ان پروگراموں کا بنیادی مقصد مزید اپرنٹس کی بھرتی کرنا ہے، لیکن یہ نوٹ کرنا ضروری ہے کہ عملی تربیت کے لیے اس طرح کی اپرنٹس شپس ضروری ہیں، جس کے لیے ہم یہاں کوشش کر رہے ہیں۔ اس کا ایک اہم اثر ہوا ہے، جیسا کہ ملک بھر میں اپرنٹس شپ کی بڑھتی ہوئی تعداد اور ان کے کامیاب عمل سے دیکھا گیا ۔"
ہنر مندی کی ترقی کے تحت اپرنٹس شپ سب سے زیادہ پائیدار ماڈل ہے اور اسکل انڈیا کے تحت ایک بڑا فروغ حاصل کر رہا ہے۔ حال ہی میں اپرنٹس کے پہلے سیٹ نے نیشنل اپرنٹس شپ پروموشن اسکیم کے تحت ڈائریکٹ بینیفشری ٹرانسفر کے ذریعے اپنے کھاتوں میں وظیفہ سبسڈی حاصل کی ہے۔
پی ایم نیشنل اپرنٹس شپ میلوں میں شرکت کرنے والی کمپنیوں کو ایک ہی پلیٹ فارم پر ممکنہ اپرنٹس سے ملنے اور موقع پر ہی درخواست دہندگان کا انتخاب کرنے کا موقع ملتا ہے۔ مزید برآں، کم از کم چار ملازمین والے چھوٹے پیمانے کے ادارے، ایونٹ کے دوران اپرنٹس کی خدمات حاصل کر سکتے ہیں۔ مستقبل کے تعلیمی و تربیتی کورسز کے لیے سیکھنے والوں کے ذریعے جمع کیے گئے مختلف کریڈٹس کے ڈپازٹریز کے ساتھ ایک کریڈٹ بینک آئیڈیا بھی جلد ہی شامل کیا جائے گا۔
ہر ماہ اپرنٹس شپ میلے کا انعقاد کیا جائے گا جس میں منتخب افراد کو نئی مہارتیں حاصل کرنے کے لیے حکومتی معیار کے مطابق ماہانہ وظیفہ دیا جائے گا، جس سے انھیں سیکھنے کے دوران کمانے کا موقع ملے گا۔ اپرنٹس کے وظیفے آن لائن ادا کیے جائیں گے۔
میلے کے لیے https://dgt.gov.in/appmela2022/ یا https://www.apprenticeshipindia.gov.in/ پر جاکر اور میلے کا قریب ترین مقام تلاش کر کے رجسٹر کر سکتے ہیں۔
وزیراعظم کا دفتر
وزیراعظم نے پونگل پر ہر ایک خاص طور پر تمل عوام کو مبارکباد دی
وزیراعظم جناب نریندر مودی نے تمام اہل وطن خاص طور پرتمل عوام کو پونگل کے موقع پر مبارکباد پیش کی ہے۔
ایک ٹوئیٹ میں وزیراعظم نے کہا؛
‘‘تمام اہل وطن خاص طور پر دنیا بھر کے تمل لوگوں کوپونگل کی مبارکباد۔ دعاگو ہوں کہ یہ تہوار ہماری زندگیوں میں خوشیاں لائے اور صحت میں بہتری لائے۔’’
آبی وسائل، دریائی ترقیات اور گنگا احیاء کی وزارت
پولاورم پروجیکٹ کے ٹنڈر کی دوبارہ اجرائی
جل شکتی اور سماجی انصاف وتفویض اختیارات کے امور کے وزیر مملکت جناب رتن لال کٹاریا نے لوک سبھا میں ایک تحریری جواب میں بتایا کہ آندھرا پردیش  سرکار سے موصولہ اطلاع میں بتایا گیا ہے کہ جون 2019 میں ان کے ذریعہ تشکیل دی جانے والی ماہرین کی کمیٹی نے مشورہ دیا ہے کہ آبپاشی کے پروجیکٹس کے باقی ماندہ کاموں کے لئے دوبارہ ٹنڈر جاری کئے جائیں۔ بعد ازاں مرکزی باندھ کے پیکیج کے باقی ماندہ کاموں کے لئے دوبارہ ٹنڈر طلب کئے گئے تھے۔ علاوہ ازیں ہیڈ ورکس کی بائیں جانب کی رابطہ کاری کے کاموں کے لئے بھی اگست 2019 میں ٹنڈر طلب کئے گئے تھے۔
ریاستی سرکار سے موصول ہونے والی اطلاع میں بتایا گیا ہے کہ باقی ماندہ تعمیراتی کام بشمول سینٹ پالیسی سے متعلق ایگری مینٹ میں شامل کاموں کے لئےایم ایس میگا انجینئرنگ اینڈ انفرا اسٹرکچر لمیٹیڈ کے ساتھ نومبر 2019 میں 1548.13 کروڑ روپے کی مالیت کا ایک معاہدہ مکمل کیاگیا تھا۔ اس معاہدے کا کام دسمبر 2021 تک پورا کیا جائے گا۔ علاوہ ازیں ہینڈ ورکس کے باقی ماندہ تعمیراتی کاموں کے لئے بھی ایم ایس میکس انفرا  لمیٹیڈ کے ساتھ نومبر 2019 میں 231.47 کروڑ روپے کی مالیت کا ایک معاہدہ کیاگیا تھا۔ مزید برآں آندھرا پردیش سرکار نے پولاورم کے پیکیج ٹھیکے کو پیشگی ختم کئے جانے کی اجازت بھی دے دی ہے۔ بائیں جانب کی نہر کے باقی ماندہ کاموں کے لئے ریورس ٹنڈر پروسیس کے تحت ٹنڈر طلب کئے جارہے ہیں۔
یو پی ایس سی
کمبائنڈ سیکشن آفیسرز/ اسٹنویگرافرز  محدود محکمہ جاتی مسابقتی امتحان، 2018
مارچ، 2023 میں یونین پبلک سروس کمیشن کے ذریعہ منعقدہ کمبائنڈ سیکشن آفیسرز/ سٹینو گرافرز  محدود محکمہ جاتی مسابقتی امتحان، 2018 کے تحریری حصے کے نتائج اور اس کی تشخیص کی بنیاد پر اگست 2023 میں رکھے گئے سروس ریکارڈز، درج ذیل امیدواروں کی میرٹ کے لحاظ سے زمرہ وار فہرستیں ہیں ، جنہیں ذیل میں تفصیلی زمروں کے سلسلے میں سال 2018 کی سلیکٹ لسٹ میں شامل کرنے کی سفارش کی گئی ہے:-
|
|
زمرہ
|
|
خدمت
|
|
II
|
|
انڈین فارن سروس برانچ ‘بی’ کے جنرل کیڈر کے سیکشن آفیسرز کا گریڈ
|
|
III
|
|
ریلوے بورڈ سیکرٹریٹ سروس کے سیکشن آفیسرز کا گریڈ
|
|
V
|
|
پرائیویٹ سکریٹری گریڈ آف اسٹینوگرافرز کیڈر آف انڈین فارن سروس، برانچ ‘بی’
|
|
VI
|
|
مسلح افواج کے ہیڈ کوارٹر سٹینو گرافرز کی سروس میں گریڈ‘اے’ اور‘بی’ کو ضم کر دیا گیا
|
|
VII
|
|
ریلوے بورڈ سیکرٹریٹ سٹینوگرافرز سروس کا گریڈ‘بی’
|
|
VIII
|
|
انٹیلی جنس بیورو کے سیکشن آفیسرز کا گریڈ
|
|
IX
|
|
ایمپلائز اسٹیٹ انشورنس کارپوریشن میں پرائیویٹ سیکرٹری گریڈ
|
|
X
|
|
مسلح افواج کے ہیڈ کوارٹر سول سروس میں سیکشن آفیسرز
|
|
XI
|
|
امپلائیزاسٹیٹ انشورنس کارپوریشن میں اسسٹنٹ ڈائریکٹر/ سیکشن آفیسرز/ منیجر گریڈI
سلیکٹ لسٹ سال 2018 کے لیے 9 زمروں میں سے ہر ایک میں تجویز کردہ امیدواروں کی تعداد حسب ذیل ہے:-
|
|
زمرہ
|
|
امیدواروں کی تعداد
|
|
II
|
|
41
|
|
III
|
|
17
|
|
V
|
|
06
|
|
VI
|
|
03
|
|
VII
|
|
02
|
|
VIII
|
|
06
|
|
IX
|
|
صفر
|
|
X
|
|
09
|
|
XI
|
|
08
زمرہ VIII اور X کے تحت کچھ امیدواروں کے نتائج روکے گئے ہیں۔
نتیجہ معزز عدالت/ سی اے ٹی کے سامنے زیر التواء ایم ایز/او ایز کے نتائج کی بنیاد پر نظرثانی سے مشروط ہے۔
زمرہ III کا نتیجہ عارضی ہوگا، جو کہ معزز سی اے ٹی ، پرنسپل بنچ، نئی دہلی کے سامنے زیر التواء عدالتی مقدمات  کے نتائج اور آر بی ایس ایس کے اے ایس او گریڈ کی سنیارٹی لسٹ پر نظرثانی سے مشروط ہوگا،اگر کوئی ہو۔
اعلان کردہ نتیجہ ایس ایل پی نمبر 30621/2011 اور 31288/2017 کے حتمی نتائج سے مشروط ہے جو‘پروموشن میں ریزرویشن’ اور ‘اپنی میرٹ’ اور کسی بھی دوسرے عدالتی کیس میں، جو نتیجہ پر اثر انداز ہوسکتا ہے، سپریم کورٹ آف انڈیا کے سامنے زیر التوا ہے۔
یونین پبلک سروس کمیشن کے کیمپس میں ایگزامینیشن ہال بلڈنگ کے قریب ایک ‘سہولت کاؤنٹر’ ہے۔ امیدوار اپنے نتائج سے متعلق کوئی بھی معلومات/وضاحت کام کے دنوں میں صبح 10:00 بجے کے درمیان اور شام 5:00 بجے اس کاؤنٹر سے ذاتی طور پر یا ٹیلی فون نمبر - 23385271/23381125/23098543 پر حاصل کر سکتے ہیں۔ نتیجہ یو پی ایس سی کی ویب سائٹ یعنی www.upsc.gov.in پر بھی دستیاب ہوگا۔ نتائج کے اعلان کی تاریخ سے پندرہ دنوں کے اندر نمبر ویب سائٹ پر دستیاب کرائے جائیں گے۔
خلا ء کا محکمہ
مرکزی وزیر ڈاکٹر جتیندر سنگھ نے کہا کہ حکومت اسرو کی ریسرچ میں مدد کرنے کے لئے ملک میں مزید ریسرچ سینٹر قائم کرنا چاہتی ہے
ڈاکٹر جتیندر سنگھ نے بتایا کہ اسرو زمین کے سائنسی مطالعات کے لئے ایک سیٹیلائٹ مشن بعنوان ’ناسا-اسرو سنتھیٹک ایپرچر رڈار ‘ کو مشترکہ طور پر عملی جامہ پہنانے کے مقصد سے ناسا کے ساتھ کام کر رہا ہے
سائنس اور ٹکنالوجی کے مرکزی وزیر مملکت ، ارضیاتی سائنس کے وزیر مملکت  وزیر اعظم کے دفتر، عملے، عوامی شکایات،پنشن، ایٹمی توانائی اور خلا کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں 2022 کے منصوبے کے مطابق اسرو کے آئندہ خلائی مشن کی درج تفصیلات پیش کیں:
- ایک ڈیڈیکیٹڈ کمرشیل مشن اور ایک ای او ایس۔ 06 ارتھ آبزرویشن سیٹلائٹ کی لانچنگ کے لیے مشن سمیت دو پولر سیٹلائٹ لانچ وہیکل  مشن
- اسرو کے اسمال سیٹلائٹ لانچ وہیکل  کی 2 ڈیولپمنٹل فلائٹس
- این اے وی آئی سی کے لیے این وی ایس۔ 01 نیویگیشن سیٹلائٹ کی لانچنگ کے لیے ایک جیو سنکرونس سیٹلائٹ لانچ وہیکل  مشن
- کمرشیل کسٹمر کے لئے پوروکیورڈ لانچ کے ذریعے ایک کمیونی کیشن سیٹلائٹ مشن 
- ایک جیو سنکرونس سیٹلائٹ لانچ وہیکل مشن۔ مارک III  مشن، جو کہ ایک ڈیڈیکیٹیڈ کمرشیل مشن ہے۔
ڈاکٹر جتیندر سنگھ نے کہا کہ حکومت اسرو کی ریسرچ میں مدد کرنے کے لئے ملک میں مزید ریسرچ سینٹر قائم کرنا چاہتی ہے۔ انہوں نے کہا کہ موجودہ اسپیس ٹیکنالوجی انکیوبیشن سینٹر، ریجنل اکیڈمیا سینٹر فار اسپیس کو زیادہ سے زیادہ 200 لاکھ روپے سالانہ کی گرانٹ مل گی اور نئے مجوزہ سیل بھی انہی رہنما خطوط پر عمل کریں گے۔
اس وقت اسرو  زمین کے سائنسی مطالعات کے لئے ایک سیٹیلائٹ مشن بعنوان ’ناسا-اسرو سنتھیٹک ایپرچر رڈار ‘ کو مشترکہ طور پر عملی جامہ پہنانے کے مقصد سے امریکہ کے ادارے نیشنل ایروناٹکس اینڈ اسپیس ایڈمنسٹریشن  کے ساتھ کام کررہا ہے۔
۔۔۔۔۔۔۔۔۔۔
ش ح۔ا گ ۔ن ا۔
U-3914
(Visitor Counter : 125
ٹیکسٹائلز کی وزارت
راجستھان میں شہری ہاٹ
نئی دہلی،18جولائی2019؍ٹیکسٹائل کی مرکزی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ راجستھان ریاست سے سیکر اور الور میں شہری ہاٹ قائم کرنے کے لئے تجاویز موصول ہوئی ہیں۔اس سلسلے میں ڈیولپمنٹ کمشنر  کی صدارت میں پروجیکٹ کی منطوری سے متعلق نگرانی کمیٹی کی میٹنگ ہوئی تھی، جس میں سیکر شہری ہاٹ کی تعمیر کے تجویز پر غور نہیں کیاجاسکے، کیونکہ راجستھان کی ریاستی حکومت پہلے ہی سیکر میں شہری ہاٹ کی تعمیر کا کام شروع کرچکی ہے۔
اس کے علاوہ الور میں شہری ہاٹ کے قیام کے لئے نافذ کرنے والی ایجنسی کی زمین کی تجویز کمیٹی کو مناسب نہیں لگی۔اس لیے نافذ کرنے والی ایجنسی سے درخواست کی گئی کہ وہ الور میں شہری ہاٹ قائم کرنے کے لئے نئی جگہ کی تجویز لائے۔ فی الحال راجستھان میں تین شہری ہاٹ کام کررہے ہیں، جو کہ اجمیر، جودھ پور اور جے پور میں واقع ہیں۔
م ن۔ا گ۔ن ع
U: 3242
(Visitor Counter : 45
بجلی کی وزارت
آر ای سی نے کووڈ-19 ویکسی نیشن کیمپ کا انعقاد کیا
نئی دہلی، 13مئی 2021/ وزارت بجلی کے تحت آر ای سی لمیٹڈ ، ایک نورتن سی پی ایس ای نے مختلف پاور سیکٹر سی پی ایس ای کے ملازمین اور ان کے کنبہ کے افراد کے لئے 18 سے 45 سال کی عمر کے زمرے میں اپولو ہاسپٹل کے اشتراک سے بین الاقوامی نرسوں کے دن کے موقع پر ایک ویکسینیشن کیمپ کا انعقاد کیا تھا۔
صحت کارکنان اور فرنٹ لائن ورکرس کے لئے اپولو اسپتال کے پورے میڈیکل اسٹاف کے ذریعہ اٹھائے گئے قدم کا احسان ظاہر کرنے کے لئے آر ای سی کے افسران نے تالیوںکے ساتھ خیر مقدم کیا۔
کیمپ میں کل 500 کارکنان اوران کے کنبے کے ممبران نے باری باری سے ویکسن کی پہلی خوراک لی۔ آر ای سی ملک کی خدمت میں ایک اہم حصہ دار بننے کے لئے پہلے کی کوششوں کی طرح اس مرتبہ بھی پرعزم ہے۔
آر ای سی لمیٹیڈ کے بارے میں : آر ای سی لمیٹیڈ ایک نورتن این بی ایف سی ہے، جو پورے ہندستان میں پاور سیکٹر کے مالی فنڈ اور ترقی پر مرکز پر کام کرتی ہے۔ 1969 ،میں قائم کی گئی آر ای سی لمیٹیڈ نے آپریشن کے میدان میں پچاس برسوں سے زیادہ مدت پوری کی ہے یہ ریاستی بجلی بورڈوں ریاستی حکومتوں مرکزی / ریاستی پاور یوٹیلیٹیز ، آزاد بجلی دیہی بجلی کواپریٹیو اور نجی شعبے کی کمپنیوں کو مالی تعاون مہیا کرتی ہے۔ اس کی کاروباری سرگرمیوں میں مجموعی بجلی شعبے کی ویلیو چین نے مالی فنڈ پروجیکٹ شامل ہیں۔ جس میں مختلف طرح کے پروجیکٹس میں بجلی پیداوار ، ٹرانسمیشن ، پروجیکٹ کی تقسیم اور قابل تجدید توانائی کے پروجیکٹ شامل ہیں۔
ش ح۔ ش ت۔ج
Uno-4473
(Visitor Counter : 120
امور داخلہ کی وزارت
کابینی سکریٹری کی سربراہی میں گردابی طوفان ‘‘ فانی’’ کے سبب پیدا ہوئی صورتحال کے سلسلے میں تیاریوں کا جائزہ لینے کیلئے این سی ایم سی کی میٹنگ
نئی دہلی؍30 جنوری ؍کابینی سکریٹری کی سربراہی میں آج یہاں بحران کے انتظامات سے متعلق قومی کمیٹی  کی ایک میٹنگ کا انعقاد کیا گیا اور گردابی طوفان ‘‘ فانی’’ کے سبب پیدا شدہ صورتحال کے سلسلے میں تیاریوں کا جائزہ لیاگیا۔اس میٹنگ میں تمل ناڈو، آندھرپردیش، چیف سکریٹری، اڈیشہ اور مغربی بنگال کے پرنسپل سکریٹریوں نے ویڈیو کانفرنسنگ کے ذریعہ شرکت کی۔ اس کے علاوہ، مرکزی وزارتوں ؍ ایجنسیوں کے اعلیٰ حکام نے بھی اس میٹنگ میں شرکت کی۔
میٹنگ کے دوران، ریاستی حکومتوں کے تمام متعلقہ افسران کے گردابی طوفان فانی کے ذریعہ پیدا شدہ کسی بھی ایمرجنسی صورتحال کا سامنا کرنے کے لئے اپنی تیاریوں کے بارے میں تصدیق کی۔ اس کے علاوہ ریاستی حکومتوں نے یہ بھی بتایا کہ ماہی گیروں کو واضح طور پر خبردار کیا گیا ہے کہ وہ گہرے سمندر میں نہ جائیں۔ ریاستی حکومتوں کو خصوصی طور پر اس پابندی کو مؤثر بنانے کو کہا گیا ہے۔
وزارتِ امورِ داخلہ  نے ریاستی حکومتوں کو یقین دہانی کرائی ہے کہ ان سے موصولہ درخواستوں کے مطابق ایس ڈی آر ایف کی پہلی قسط پیشگی طو رپر جاری کی جائے گی۔
بھارتی محکمۂ موسمیات کی پیشگوئی کے مطابق، گردابی طوفان ‘‘ فانی’’ فی الحال چنئی کے جنوب مشرق سے 880 کلو میٹر کے فاصلے پر ہے۔ 30؍ اپریل 2019 تک اس طوفان کے بہت زیادہ زور پکڑنے اور انتہائی شدید گردابی طوفان میں تبدیل ہونے کااندیشہ ہے۔ طوفان کے یکم ؍ مئی 2019 تک مسلسل شمال مغرب کی جانب بڑھنے کا امکان ہے اور اس کے بعد آہستہ آہستہ شمال مشرق کی جانب بڑھنے کا امکان ہے۔ حکومت، مشرقی ساحل پر واقع ریاستوں پر طوفان کے اثرات پر قریب سے نگاہ رکھے ہوئے ہے۔
این ڈی آر ایف اور انڈین کوسٹ گارڈ کو ہائی الرٹ پر رکھا گیا ہے اور اس سلسلے میں ریاستی حکومت کی اتھارٹیز کے ساتھ تعاون کر رہی ہیں۔ یہ دستے کسی بھی صورتحال کا سامنا کرنے کے لئے پوری طرح تیار ہیں۔ 25؍ اپریل 2019 سے پابندی کے ساتھ ماہی گیروں کو خبردار کیا جا رہا ہے کہ وہ گہرے سمندر میں نہ جائیں۔ نیز جو لوگ دور سمندر میں پہنچ گئے ہیں، وہ جلد سے جلد ساحل سمندر پر لوٹ آئیں۔ محکمۂ موسمیات تمام متعلقہ ریاستوں میں ہر تین گھنٹے بعد موسم سے متعلق تازہ ترین جانکاری دینے کے لئے بلیٹن جاری کر رہا ہے۔ وزارتِ امور داخلہ  بھی متعلقہ ریاستی حکومتوں اور مرکزی ایجنسیوں کے ساتھ مسلسل رابطے میں ہے۔
این سی ایم سی کی یہ میٹنگ وزیراعظم کی ہدایات پر منعقد ہوئی۔ وزیر اعظم طوفان کی صورتحال کا قریب سے جائزہ لے رہے ہیں۔ این سی ایم سی کی صورتحال کا جائزہ لینے کیلئے پھر میٹنگ ہوگی۔
۔۔۔۔۔۔۔۔۔۔۔
م ن۔ ش ت ۔ ک ا۔
U- 1985
(Visitor Counter : 65
ریلوے کی وزارت
کابینہ نے نئی دہلی ریلوے اسٹیشن، احمدآباد ریلوے اسٹیشن اور چھترپتی شیواجی مہاراج ٹرمنس  ممبئی ریلوے اسٹیشن کی ازسر نو ترقی کو منظوری دی
اقتصادی امور سے وابستہ کابینہ کمیٹی نے وزیر اعظم نریندر مودی کی صدارت میں ، تقریباً 10000 کروڑ روپئے کے بقدر کی مجموعی سرمایہ کاری کے ساتھ درجہ ذیل تین اہم ریلوے اسٹیشنوں کی از سر نو ترقی کے لیے بھارتی ریلوے کی تجویز کو اپنی منظوری دے دی:
۱ے ) نئی دہلی ریلوے اسٹیشن
بی) احمد آباد ریلوے اسٹیشن اور
سی) چھترپتی شیواجی مہاراج ٹرمنس  ممبئی
ریلوے اسٹیشن کسی بھی شہر کے لیے ایک اہم اور مرکزی مقام ہوتا ہے۔ وزیر اعظم جناب نریندر مودی نے ریلوے کی تبدیلی میں اسٹیشنوں کی ترقی کواہمیت دی ہے۔ کابینہ کا آج کا فیصلہ اسٹیشنوں کی ترقی کو نئی سمت عطا کرتا ہے۔ 199 اسٹیشنوں کی ازسر نو ترقی کا کام جاری ہے۔ ان میں سے 47 اسٹیشنوں کے لیے ٹینڈر جاری کر دیے گئے ہیں۔ بقیہ اسٹیشنوں کے لیے ماسٹر پلاننگ اور ڈیزائن کا کام چل رہا ہے۔ 32 اسٹیشنوں پر تیزی سے کام ہو رہا ہے۔ آج کابینہ نے 3 بڑے اسٹیشنوں یعنی نئی دہلی، چھترپتی شیواجی مہاراج ٹرمنس، ممبئی اور احمدآباد ریلوے اسٹیشنوں کے لیے 10000 کروڑ روپئے کے بقدر سرمایہ کاری کو منظوری دی ہے۔
اسٹیشن ڈیزائن کے معیاری عناصر یہ ہوں گے:
- ہر ایک اسٹیشن میں ایک ہی مقام پر مسافروں کی تمام تر سہولتوں کے ساتھ خوردہ، کیفٹیریا، تفریحی سہولتوں کے لیے ایک بڑا روف پلازا  ہوگا۔
- ریلوے ٹریک کے دونوں جانب اسٹیشن کی عمارت کے ساتھ شہر کے دونوں کناروں کو اسٹیشن سے جوڑا جائے گا۔
- فوڈ کورٹ، ویٹنگ لاؤنج، بچوں کے کھیلنے کی جگہ، مقامی مصنوعات کے لیے جگہ وغیرہ سہولتیں بھی دستیاب ہوں گی۔
- شہر کے اندر واقع اسٹیشنوں میں سٹی سینٹر جیسی جگہ ہوگی۔
- اسٹیشنوں کو آرام دہ بنانے کے لیے وافر روشنی، وے فائنڈنگ/ اشارے، سمعی انتباہ ، لفٹ/ برقی زینے/ ٹریولیٹرس ہوں گے۔
- وافر پارکنگ سہولتوں کے ساتھ ٹریفک کے آسان نقل و حمل کے لیے ماسٹر پلان تیار کیا گیا ہے۔
- نقل وحمل کے دیگر ذرائع جیسے میٹرو، بس وغیرہ کے ساتھ ارتباط ہوگا۔
- شمسی توانائی، آبی تحفظ/ری سائیکلنگ اور شجرکاری کے احاطہ میں بہتری کے ساتھ گرین بلڈنگ تکنیک کا استعمال کیا جائے گا۔
- دیویانگ جنوں کے موافق سہولتیں فراہم کرانے پر خصوصی توجہ دی جائے گی۔
- ان اسٹیشنوں کو انٹیلی جنٹ بلڈنگ کے تصور پر تیار کیا جائے گا۔
- آمد/رخصتی کا علیحدہ علیحدہ راستے ، بے ترتیبی سے مبرا پلیٹ فارم، بہتر سطح، پوری طرح سے ڈھکے ہوئے پلیٹ فارموں کی تعمیر کی جائے گی۔
- سی سی ٹی وی اور ایکسیس کنٹرول نصب کرنے سے ریلوے اسٹیشن محفوظ ہوں گے۔
- مشہور اسٹیشن عمارتیں کچھ اس طرح ہوں گی۔
وزارتِ تعلیم
مرکزی وزیر تعلیم نے آئی آئی آئی ٹی شری سٹی میں میٹی-فنڈیڈ ٹیکنالوجی بزنس انکیوبیٹر، گیان سرکل ونچرز کا ورچوولی افتتاح کیا
نئی دہلی، 08 اکتوبر: مرکزی وزیر تعلیم جناب رمیش پوکھریال ’نشنک‘ نے آج یہاں ویڈیو کانفرنس کے ذریعے انڈین انسٹی ٹیوٹ آف انفارمیشن ٹیکنالوجی، شری سٹی ، آندھرا پردیش کے میٹی فنڈیڈ ٹیکنالوجی بزنس انکیوبیٹر ، گیان سرکل ونچرز کا ورچوولی افتتاح کیا۔ جناب امت کھرے، سیکریٹری، اعلی تعلیم، جناب اجے پرکاش ساہنی، سیکریٹری، میٹی؛ جناب ستیش چندر،اسپیشل چیف سیکریٹری، اعلیٰ تعلیم، حکومت آندھرا پردیش؛ جناب بالا ایم ایس، چیئرمین، بورڈ آف گورنرز، آئی آئی آئی ٹی شری سٹی چتّور؛ جناب شرینواس سی راجو، چیئرمین، شری سٹی؛ پروفیسر جی کنّا بیرن، ڈائرکٹر، آئی آئی آئی ٹی شری سٹی چتّور اور وزارت کے سینئر اہلکار اس موقع پر موجود تھے۔
اس موقع پر بولتے ہوئے جناب پوکھریال نے کہا کہ اختراع ہی وہ انجن ہے جو ملک کی ترقی کو تقویت فراہم کرتا ہے۔ ہمیں اختراع اور سرمایہ کاری کو مضبوط کرنے کی ضرورت ہے تاکہ ہم خود کفیل بن سکیں اور سائنس و ٹیکنالوجی کے شعبہ میں قائد بنے رہیں۔ یہ ’گیان سرکل وینچرز‘ جیسے مراکز ہی ہیں، جن کے اندر نوجوان ذہنوں میں مہم جوئی کی صلاحیت پیدا کرنے اور انہیں کامیاب اینوویٹرز بننے میں مدد کرتے ہیں۔
مہم جوئی کی روح کو برقرار رکھتے ہوئے، 2020 میں، آئی آئی آئی ٹی شری سٹی ٹی بی آئی، گیان سرکل ونچرز کو شروع کر رہا ہے۔ جناب پوکھریال نے بتایا کہ گیان سرکل ونچرز ٹیکنالوجی انکیوبیشن اینڈ ڈیولپمنٹ آف آنٹے پرینیئرز  انکیوبیشن سنٹر کے طور پر کام کرے گا، جیسا کہ وزارت اطلاعاتی ٹیکنالوجی نے منظور کیا ہے۔
جناب پوکھریال نے کہا کہ گیان سرکل ونچرز سرمایہ کاری، بنیادی ڈھانچہ اور سرپرستی کے ذریعے متعدد مراحل میں امداد فراہم کرکے اختراع اور اسٹارٹ اپ کے لیے ایک مرکز کے طور پر کام کرے گا۔ ٹی بی آئی میں ایک صلاح کار کمیٹی ہوگی جس میں سرکردہ صنعت کار، سرمایہ کار اور تکنیکی ماہرین شامل ہوں گے۔ وزیر موصوف نے امید ظاہر کی کہ انکیوبیٹر سماج کے مطابق سرمایہ کاری کو آگے بڑھانے کے ساتھ ساتھ نوکریوں کے مواقع بھی پیدا کریں گے۔
اس موقع پر بولتے ہوئے جناب کھرے نے کہا کہ آئی آئی آئی ٹی شری سٹی معاشرہ کی ضروریات کو پورا کرنے کے لیے اساتذہ اور طلبہ کو اپنی استعداد کو بروئے کار لانے میں مدد کرتا ہے۔ ہم سات طریقوں سے مہم جوئی اور اختراع کو آگے بڑھاتے ہیں۔ آئی آئی آئی ٹی شری سٹی وزارت تعلیم کے اینوویشن سیل کا ایک حصہ رہا ہے اور اس نے انسٹی ٹیوٹ اینوویشن کونسل قائم کیا ہے۔ اس کے علاوہ آئی آئی آئی ٹی شری سٹی نے ایک طلبہ کو اختراعی خیالات کی تشکیل اور انہیں تجارتی مواقع میں بدلنے کے قابل بنانے کے لیے ایک مہم جوئی شعبہ  بھی قائم کیا ہے۔ ای-سیل طلبہ کو اس بات کی تربیت فراہم کرتا ہے کہ سماجی ذمہ داری کے ساتھ کیسے ایک کامیاب سرمایہ کار بننا ہے۔ جناب کھرے نے امید ظاہر کی کہ میٹی سے امداد یافتہ ٹی بی آئی- گیان سرکل ونچرز سرمایہ کاری، انفراسٹرکچر اور سپورٹ کے ذریعے متعدد مراحل میں اینوویٹرز اور اسٹارٹ اپس کو تعاون فراہم کرے گا۔ یہ اساتذہ اور طلبہ کی اختراعات کو کاروبارہ کا ذریعہ بنانے میں بھی مدد کرے گا۔
سیکریٹری، میٹی، جناب اجے پرکاش ساہنی نے کہا کہ آئی آئی آئی ٹی شری سٹی تعلیم اور صنعتوں کے اشتراک کی بہترین مثال ہے اور یہ اختراع کے شعبہ میں عظیم کارنامے انجام دے رہے ہیں۔
وزارت خزانہ
سرکاری اسٹاک کی نیلامی کی فروخت 
نئی دہلی ،14؍مئی :حکومت ہند نے 3ہزارکروڑروپے کی نوٹیفائیڈ رقم  فروخت کے لئے قیمتوں پرمبنی نیلامی کے توسط سے  7.00فیصد سرکاری اسٹاک 2021، قیمتوں پرمبنی نیلامی کے توسط تین ہزارکروڑروپے کی برائے نام رقم کے لئے 7.27فیصد رقم سرکاری اسٹاک 2026،  5ہزارکروڑروپے کی برائے نام رقم کے لئے منافع پرمبنی نیلامی کے توسط سے ، نئے سرکاری اسٹاک 2033،2ہزارکروڑروپے کی برائے نام رقم کے لئے قیمتوں پرمبنی نیلامی کے توسط سے 7.62فیصد کے سرکاری اسٹاک 2039 4ہزارکرورروپے کی برائے نام رقم منافع پرمبنی نیلامی کی بنیاد پر 7.63سرکاری اسٹاک 2059، کی فروخت کا اعلان کیاہے ۔ مذکورہ مشتہرشدہ رقم مجموعی طورپر 17ہزارکروڑروپے کی حدتک محدود ہے اور اسی شرط کے ساتھ حکومت کے پاس یہ متبادل دستیاب ہوگا کہ وہ ایک یاایک سے زائد مذکورہ تمسکات کے سلسلے میں 1000کروڑروپے کا شرح تعاون اپنے تحت مخصوص رکھ سکے ۔ تمام ترنیلامیاں ملٹی پل پرائز میتھڈ یعنی کثیر النوع قیمتوں پرمبنی طریقہ کارکے توسط سے عمل میں آئیں گی ۔ نیلامی کا اہتمام ریزروبینک آف انڈیا ، ممبئی آفس ، فورڈ ، ممبئی کے ذریعہ 17مئی ،2019 کیاجائیگا۔
مذکورہ اسٹاکوں کی فروخت سے حاصل ہونے والی نوٹیفائیڈرقم کا 5 فیصد تک حصہ سرکاری تمسکات تک کی نیلامی کے سلسلے میں رائج العمل اسکیم کے تحت غیرمسابقتی بولیوں کے سلسلے میں مستحق افراد اوراداروں کو الاٹ کیاجائیگا۔
دونوں طرح کی یعنی مسابقتی اورغیرمسابقتی بولیاں جو نیلامی سے متعلق ہوں گی ، انھیں ریزروبینک آف انڈیا کوربینکنگ سولیوشن  کے تحت الیکٹرانک فرم ایکٹ 17مئی ، 2019 کو داخل کی جانی چاہیئں ۔ غیرمسابقتی بولیوں کو صبح ساڑھے 11بجے سے 12بجے کے دوران اورمسابقتی بولیوں کو صبح 11.30بجے سے12.30بجے کے دوران داخل کیاجانالازم ہے ۔
نیلامی کے نتائج کا اعلان 17مئی ، 2019کو کوکیاجائیگا اورکامیاب بولی لگانے والوں کے ذریعہ ادائیگیاں 20مئی، 2019  کی جائیں گی ۔
مذکورہ تمام تراسٹاک مرکزی حکومت کے تمسکات سے متعلق رہنماخطوط یعنی جب لین دین کے تحت جاری کئے گئے حصول کےتحت جب اجرأ ہونے کے مطابق ریزروبینک آف انڈیا کے سرکلرنمبر آربی آئی /2018-19/25مورخہ 24جولائی ، 2018 جن میں وقتاًفوقتاًترمیم ہوتی رہی ہے ، جاری ہوں گے ۔
………………………..
U.2107
(Visitor Counter : 66